sonderborg.dk

Luk op (kl. 9.30)
2025-10-28 09:30 - 10:05 (Europe/Copenhagen) | Biblioteket Nordborg, Løjtertoft 7, Nordborg, 6430, Danmark
Teateroplevelse for de mindste med Teater Håndholdt
Denne helt særlige teateroplevelse for de allermindste byder på overraskelser og eventyrlige sanseoplevelser i et trygt og velkendt univers. Her kan alt lade sig gøre – lige for øjnene af én. Med magiske kufferter, dukketeater, små fortællinger, musik, rim og remser lukkes verden op.
Der er plads til 20 børn pr. forestilling – voksne kommer ind derudover.
Der skal kun trækkes billet til børnene.
For børn 1-3 år og deres voksne.
Begivenheden foregår her:
Biblioteket Nordborg
, Løjtertoft 7, 6430, Nordborg
Læs mere om eventet og køb en evt. billet her.

Luk op (kl. 10.30)
2025-10-28 10:30 - 11:05 | Biblioteket Nordborg, Løjtertoft 7, Nordborg, 6430, Danmark

Læseheltene
2025-10-28 14:30 - 15:30 | Biblioteket Gråsten, Ahlmannsparken, Gråsten, Syddanmark, 6300, Danmark
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Åben valgdebat om fremtidens kunst i Sønderborg Kommune
2025-10-28 17:00 - 19:00 | Multikulturhuset, Nørre Havnegade 15, Sønderborg, 6400, Danmark
Sønderjyllands Kunstskole inviterer alle med interesse for kommunens kunst- og kulturliv til at deltage gratis i valgdebatten om kunstens rolle i Sønderborg Kommune. Det foregår tirsdag den 28. oktober i Multikulturhuset på Plan 2 i David Hockney-lokalet, hvor også borgmester Erik Lauritsen og formand for udvalget Kultur, Idræt og Medborgerskab, Christel Leidendecker deltager sammen med et panel af andre politikere.

Kunst er ikke bare udsmykning men også en måde at skabe fællesskab, refleksion og udvikling på – vi håber på en spændende aften med mange stemmer og stærke holdninger til kunstens rolle i Sønderborg Kommunes fremtid. VEL MØDT!

Begrænsede antal pladser.

DNA og fossiler udvider vores stamtræ – Livestreaming fra Aarhus Universitet
2025-10-28 18:45 - 21:00 | Biblioteket Sønderborg, Nørre Havnegade 15, Sønderborg, 6400, Danmark
SØNDERBORG: I de seneste år har menneskets evolutionære stamtræ udvidet sig. Hør bl.a. om genetiske undersøgelser af forhistorisk DNA der afslører hidtil ukendte møder mellem tidlige menneskearter og om arkæologiske fund som fortæller os hvad de foretog sig.
Vores viden om menneskets evolution har været i rivende udvikling i de seneste år. Takket være nye fossilfund, store landvindinger i genetiklaboratoriet, nye beregninger af fortidens klima og finurlige arkæologiske analyser har vi nu en bedre forståelse af menneskets evolution og mangfoldighed end for blot få år siden. Det har medført at vores stamtræ for arten ‘mennesket’ er blevet endnu mere forgrenet med mange nyfundne menneskearter – og flere af disse arter har endda overlevet indtil ret for nyligt, evolutionært set.
Genetiske undersøgelser af forhistorisk DNA fortæller os hvilke af de tidligere menneskearter der med sikkerhed mødte hinanden, mens arkæologien fortæller os om hvad de foretog sig. Storslåede og nogle gange mislykkede migrationer bragte mennesket kloden rundt i takt med at klimaet ændrede sig og til tider voldsomme begivenheder tvang dem på flugt. Afgørende teknologiske innovationer gjorde det muligt for nogle menneskearter at udforske helt nye himmelstrøg og fra omkring 30.000 år siden var der blot én art af mennesker tilbage – os.
Foredragsholderne
Felix Riede er uddannet arkæolog. Han arbejder i krydsfeltet mellem arkæologi, genetik og økologi – både som professor og leder for et stort forskningsprojekt støttet af Det Europæiske Forskningsråd. Felix forsker i fortidens kulturændringer og hovedårsagerne bag dem – innovation, migration og klimaændringer. I 2023 publicerede han den populærvidenskabelige bog Klima og katastrofer i Danmarks Oldtid, som kobler fortiden til nutiden i vores forståelse af klimaændringernes aftryk på samfundet.
Mikkel Heide Schierup er professor i bioinformatik ved Center for Bioinformatik, Institut for Molekylærbiologi og Genetik, Aarhus Universitet.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

DNA og fossiler udvider vores stamtræ – Livestreaming fra Aarhus Universitet
2025-10-28 18:45 - 21:00 | Biblioteket Gråsten, Ahlmannsparken, Gråsten, Syddanmark, 6300, Danmark
GRÅSTEN: I de seneste år har menneskets evolutionære stamtræ udvidet sig. Hør bl.a. om genetiske undersøgelser af forhistorisk DNA der afslører hidtil ukendte møder mellem tidlige menneskearter og om arkæologiske fund som fortæller os hvad de foretog sig.
Vores viden om menneskets evolution har været i rivende udvikling i de seneste år. Takket være nye fossilfund, store landvindinger i genetiklaboratoriet, nye beregninger af fortidens klima og finurlige arkæologiske analyser har vi nu en bedre forståelse af menneskets evolution og mangfoldighed end for blot få år siden. Det har medført at vores stamtræ for arten ‘mennesket’ er blevet endnu mere forgrenet med mange nyfundne menneskearter – og flere af disse arter har endda overlevet indtil ret for nyligt, evolutionært set.
Genetiske undersøgelser af forhistorisk DNA fortæller os hvilke af de tidligere menneskearter der med sikkerhed mødte hinanden, mens arkæologien fortæller os om hvad de foretog sig. Storslåede og nogle gange mislykkede migrationer bragte mennesket kloden rundt i takt med at klimaet ændrede sig og til tider voldsomme begivenheder tvang dem på flugt. Afgørende teknologiske innovationer gjorde det muligt for nogle menneskearter at udforske helt nye himmelstrøg og fra omkring 30.000 år siden var der blot én art af mennesker tilbage – os.
Foredragsholderne
Felix Riede er uddannet arkæolog. Han arbejder i krydsfeltet mellem arkæologi, genetik og økologi – både som professor og leder for et stort forskningsprojekt støttet af Det Europæiske Forskningsråd. Felix forsker i fortidens kulturændringer og hovedårsagerne bag dem – innovation, migration og klimaændringer. I 2023 publicerede han den populærvidenskabelige bog Klima og katastrofer i Danmarks Oldtid, som kobler fortiden til nutiden i vores forståelse af klimaændringernes aftryk på samfundet.
Mikkel Heide Schierup er professor i bioinformatik ved Center for Bioinformatik, Institut for Molekylærbiologi og Genetik, Aarhus Universitet.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Gråsten
Mødelokale 1, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Valgkampsaften i Augustenborg
2025-10-28 19:00 - 21:00
Valgkampsaften i Augustenborg
– Din stemme, dit spørgsmål!
Augustenborg, Sønderborg Kommune – Tirsdag den 28. oktober 2025 kl. 19.00–21.00
Borgerne i Sønderborg Kommune inviteres til en engagerende og vigtig aften i demokratiets tegn, når Valgkampsaften 2025 løber af stablen i Kultursalen i Augustenborg Hallerne.
Arrangementet er en del af kommunalvalget og giver borgerne en unik mulighed for at møde kandidaterne ansigt til ansigt og stille spørgsmål om de emner, der betyder mest for dem. Det er en aften, hvor lokalpolitik bliver levende, og hvor dialogen mellem borgere og kandidater til byrådet står i centrum.
Moderator for aftenen er den erfarne radiovært Flemming Nissen fra RadioAls, som vil styre debatten og sikre, at alle stemmer bliver hørt.
Bag arrangementet står Birger Larsen, tlf. 21 26 64 67, der i samarbejde med
Hertugbyens Udviklingsforum, har skabt rammerne for en demokratisk platform,
hvor borgernes spørgsmål og holdninger kan få direkte indflydelse på den politiske samtale.

Få indblik i kandidaternes visioner og prioriteter.
Stil dine egne spørgsmål og få svar direkte fra kandidaterne.
Vær med til at præge den lokale dagsorden.
Mød andre engagerede borgere og deltag i en levende debat.

📍 Praktisk info

Tid: tirsdag den 28. oktober kl. 19.00–21.00 (dørene åbnes kl. 18.30)
Sted: Kultursalen, Augustenborg Hallerne
Entré: Gratis adgang – alle er velkomne!

📋 Programoversigt

Aftens program
Aktivitet

19.00–19.10
Velkomst v. ordstyrer og præsentation af kandidater

19.10–20.00
Runde 1: Kandidaternes korte oplæg (max 1.min hver) + spørgsmål fra publikum (Hatten går og indsamler spørgsmål, fra publikum)

20.00–20.20
Pause – kaffe, øl, vand, kage. Mulighed for at tale med kandidaterne

20.20–20.55
Runde 2: Spørgsmål fra publikum

20.55–21.00
Afslutning og tak for i aften

Gør din stemme hørt – kom til Valgkampsaften og vær med til at forme fremtiden i Sønderborg Kommune!

Pilgrimsvandringer i Grækenland
2025-10-28 19:00 - 21:00 | Egen Kirke, Egen Kirkevej 2, Egen, Nordborg
Henrik Ingemann fortæller om pilgrimsvandringer i Grækenland.

Luk op (kl. 9.30)
2025-10-29 09:30 - 10:05 | Biblioteket Vester Sottrup, Skolevej 8, Sønderborg, 6400, Danmark
Teateroplevelse for de mindste med Teater Håndholdt
Denne helt særlige teateroplevelse for de allermindste byder på overraskelser og eventyrlige sanseoplevelser i et trygt og velkendt univers. Her kan alt lade sig gøre – lige for øjnene af én. Med magiske kufferter, dukketeater, små fortællinger, musik, rim og remser lukkes verden op.
Der er plads til 20 børn pr. forestilling – voksne kommer ind derudover.
Der skal kun trækkes billet til børnene.
For børn 1-3 år og deres voksne.
Begivenheden foregår her:
Biblioteket Vester Sottrup
, Skolevej 8 Vester Sottrup, 6400, Sønderborg
Læs mere om eventet og køb en evt. billet her.

Far på færde
2025-10-29 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Luk op (kl. 10.30)
2025-10-29 10:30 - 11:05 | Biblioteket Vester Sottrup, Skolevej 8, Sønderborg, 6400, Danmark

Lav dit eget gravlys
2025-10-29 16:00 - 18:00 | Ulkebøl Kirke, Kaplenivej 2, Sønderborg, 6400
Kunne du tænke dig at lave dit eget kirkegårdslys? Kom til Degnegården ved Ulkebøl Kirke mellem kl. 16 og 18, så sidder vi klar til at lave et lys sammen med jer.
Vi finder en stor gryde med stearinstumper, væger og dekorationstuscher frem, så kommer du med et syltetøjsglas eller lignende, og så folder vi kreativiteten ud sammen. Du får lyset med hjem, så kan du helt selv bestemme, hvor det skal skinne henne og for hvem.
Det er gratis at deltage, dog med tilmelding via kirkekontoret eller hjemmesiden.
Bemærk: du skal selv medbringe et glas der kan tåle varme.

Syng fra Højskolesangbogen
2025-10-29 16:30 - 17:30 | Biblioteket Nordborg, Løjtertoft 7, Nordborg, 6430, Danmark
Kom indenfor, når vi sammen med Dusko Milovic inviterer til en dejlig eftermiddag fuldt med dansk fællessang
Vi inviterer til en skøn eftermiddag fyldt med dansk fællessang, hvor sangglæden er i centrum. Musiklærer Dusko Milovic, kendt fra Dybbøl-Skolen og skolens kor, vil akkompagnere sangene og lede os gennem eftermiddagens program.
Dusko er en velkendt figur i lokalsamfundet, og er i 2025 kåret som Årets Ildsjæl i konkurrencen Byens Bedste. Han udgør desuden halvdelen af duoen “Jan & Dusko” – også kendt som “The Morfars”. De har blandt andet udgivet de populære dansktop-sange Karoline, Tour de France i Dannevang og sommerhittet En sommerdag i Købingsmark.
Glæd dig til en eftermiddag med musik, fællesskab og masser af sang.
Begivenheden foregår her:
Biblioteket Nordborg
, Løjtertoft 7, 6430, Nordborg
Læs mere om eventet og køb en evt. billet her.

Sofie Østergaard: Sparegrisanarkisten - vejen til overskud
2025-10-29 19:00 - 20:30 | Biblioteket Sønderborg, Nørre Havnegade 15, Sønderborg, 6400, Danmark
Da hendes teenageveninder købte dyre mærkevarer, købte Sofie Østergaard en kasse med 50 par hvide tennisokker. Fordi det var en god forretning. Siden har Sofie Østergaard omsat tennissok-forretningen til investeringer i hus og aktier.
Økonomi har altid interesseret Sofie Østergaard, og hun ved af erfaring, hvordan man får selv den mindste økonomi til at hænge sammen. Hun har omsat sine penge fra barndommens sparegris til investeringer i hus og aktier, og hun vil gerne opfordre andre til at interessere sig og sætte sig ind i egen økonomi og ikke mindst dele viden og erfaringer. Det handler nemlig om meget mere end kroner og øre, men om at få råd til det liv, vi drømmer om.
Vær med, når Sofie Østergaard med sprudlende energi deler sine mange erfaringer med investering, aktier og opsparing – både de gode og de dårlige. Der vil være masser af fif og inspiration til, hvordan du får mere overskud, og hvordan man kan få selv den mindste økonomi til at hænge sammen.
Efter foredraget vil du få et forbedret forhold til din netbank (og sikkert også til din bankrådgiver), der vil være mindre sandsynlighed for, at du løber tør for penge sidst på måneden, og måske du endda vil få mod på og lyst til at investere.
Sofie Østergaard har haft mange alsidige værtsroller på tv og i radio. Den ene dag står hun i spidsen for et kæmpe danseshow med glimmer og glamour for så dagen efter at holde foredrag om økonomi, investering og opsparing. Udover den succesfulde tv-karriere er Sofie Østergaard koreograf og driver sit eget dansestudie. Sofie er desuden hobbyinvester og indehaver af flere virksomheder og selskaber.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Fortællingens force
2025-10-29 19:00 - 21:00 | Christianskirken, Sønderborg, Ringgade 102, Sønderborg, 6400, Danmark
Hvad vil det sige, at menneskelivet er en historie? Hvem fortæller i sidste instans vores historie? Og hvordan kan opdigtede fortællinger påvirke vores eget liv?

Foredrag ved forfatter og lektor Davis Bugge.
Med eksempler fra litteraturens, filmens og filosofiens verden reflekterer foredraget over fortællingens styrker (og svagheder) med hovedfokus på løgnens og sandhedens forbandelser og velsignelser.
Foredraget kommer bl.a. omkring Karen Blixen, K.E. Løgstrup, Astrid Lindgren, Lars von Trier og Karl Ove Knausgård og ind på eksistentielle temaer som død, kærlighed, trøst og livsmod.
Arrangeres i et samarbejde mellem Christians sogns menighedsråd og Sønderborg Folkeuniversitet.

Tumlingesang
2025-10-30 11:00 - 11:45 | Biblioteket Sønderborg, Nørre Havnegade 15, Sønderborg, 6400, Danmark
Kom til en dejlig formiddag fyldt med sangglæde og nærvær
Ida Hymøller fra Sct. Marie Kirke i Sønderborg inviterer dig og din tumling ind i et musikalsk fællesskab.
Vi synger os gennem den danske sangskat og højskolesangbogens smukke melodier.
Undervejs leger vi med lyde, fagter, bevægelse og dans, så både børn og voksne kan mærke musikken helt ind i kroppen.
For børn 1-4 år og deres voksne.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Filosofisk salon: I samtale med de allerstørste
2025-10-30 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Er fake news egentlig blot gammel vin på nye flasker? Og var Sokrates mest en filosof eller en fuckboy? Det prøver vi at finde ud af, når vi den sidste torsdag i hver måned tager et dyk ned i filosofihistorien og hilser på de største filosoffer.
Vi fælleslæser en tekstbid ad gangen og gennemgår de vigtigste pointer, spørgsmål og tanker, der opstår undervejs. Uanset om du er helt grøn på området eller er dus med Descartes, så er du meget velkommen her, hvor det ikke er en konkurrence om at kunne flest lange ord, men langt mere om at være filosofisk nysgerrig.
Vores egen bibliotekar Claus Jacobsen har en BA i filosofi og dirigerer os dygtigt igennem dagens emne.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Landmarks med Erik Steffensen og Katrine Møller Madsen
2025-10-30 17:00 - 19:00 | Biblioteket Sønderborg, Nørre Havnegade 15, Sønderborg, 6400, Danmark
I denne TALKS om torsdagen vil Erik Steffensen og Katrine Møller Madsen have en samtale under titlen “Landmarks”.
Hvad vil det sige at indfange landskaber, og hvordan fortæller billeder om det, vi ikke kan sætte ord på?
I denne TALK møder vi kunstner og fotograf Erik Steffensen, hvis karakteristiske værker forener fotografi og maleri i en meditativ undersøgelse af natur, tid og tilstedeværelse.
Samtalen udspringer af udstillingen Hvad er billedets natur? – Landmarks, der vises på Augustiana 6. september 2025 – 2.november 2025. Erik Steffensens billeder er en fast del af samlinger i både ind- og udland, og han har tidligere været professor på Kunstakademiet i København.
Vi dykker ned i både den konkrete udstilling og i de mere eksistentielle lag, der knytter sig til billedkunst og natursyn. Moderator er cand.mag. Katrine Møller Madsen fra Augustiana.
TALKS om torsdagen
Samtaleserie om samfund, videnskab og kultur
Torsdage på Biblioteket Sønderborg bliver efterårets mødested for alle, der ønsker at blive klogere og mærke verden på nye måder. Med serien TALKS om torsdagen inviterer vi til en række dybdegående oplæg og samtaler, hvor faglighed og formidling går hånd i hånd.
I en tid hvor information er overalt, bliver det vigtigere end nogensinde at finde de stemmer, der virkelig har noget på hjerte, og som taler ud fra viden, der bygger på videnskab, forskning og substans. Derfor har vi inviteret forskere, kunstnere og formidlere med særlig indsigt i alt fra fysik og geografi til musik, kunst og poesi. Det er mennesker, der kan løfte det komplekse og gøre det både nærværende og forståeligt.
TALKS handler ikke kun om at lytte. Det handler også om at dele. Om at stille spørgsmål, undre sig og blive inspireret – sammen med andre. Serien skaber rum for refleksion og dialog om emner, der former både samfund og menneskeliv. TALKS-serien tager afsæt i bibliotekets kerneværdi, som er at give adgang til viden, indsigt og livslang læring.
Velkommen til TALKS om torsdagen – hvor idéer mødes, og horisonter udvides.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Filmaften i Degnegården
2025-10-30 19:00 - 21:00 | Ulkebøl Kirke, Kaplenivej 2, Sønderborg, 6400
Vi ser sammen film, som gør noget ved os, og som taler til vores eksistens, og vi tager de store emner op, som vi også finder i bibelen,
såsom livsmestring, håb, kriser, sorg, tro, skaberværket, kærlighed, relationer, generationer.
Efter filmen drikker vi kaffe, te og spiser kage, hvor vi sammen kan tage indtrykkende ind.
Te, kaffe og kage koster 30 kr. som kan betales kontant eller på mobilepay.

Valgmøde op til kommunalvalg 2025
2025-10-30 19:00 - 21:00 | Ahlmannsparken, BHJ-salen, Ahlefeldvej 4, Gråsten, 6300
Mød kandidaterne til Kommunalvalg 2025
Gråsten Forum inviterer alle interesserede til et spændende valgmøde torsdag den 30. oktober kl. 19.00 i BHJsalen i Ahlmannsparken. Her er der mulighed for at møde kandidater fra hele 11 politiske partier, der stiller op til kommunalvalget i Sønderborg Kommune.
Aftenen byder på en unik chance for at høre, hvad kandidaterne vil fokusere på for Gråsten-området i de kommende fire år. Hvilke visioner har de for lokalområdet, og hvordan vil de arbejde for udvikling af området. Der er lagt op til en spændende aften med temaer som: Medborgerskab og frivillighed, Børn og unge, Udvikling af handel, turisme & erhverv – borgere og bosætning.
Alle er velkomne!

BENCHED
2025-10-30 19:30 - 20:30 | Søndeborg Teater, Strandvej 1, Sønderborg, 6400
MODERNE DANSETEATER. Fem vitale danseres forførende dans! Uppercut Danseteater har betaget over 19.000 begejstrede publikummer under forestillingens mange turnéer, som har bragt den rundt i Danmark, Sverige, Tyrkiet, Canada, Italien, Finland Tyskland og Hong Kong

Kunstnergruppen Optimisterne udstiller
2025-10-31 - 2025-11-08 | KunstPunkt, Storegade 14, Augustenborg, 6440
Kunstnergruppen Optimisterne udstiller
Udstillingen kan opleves fra fredag den 31. oktober til lørdag den 8. november i KunstPunkt, Storegade 24, Augustenborg.
Der holdes fernisering lørdag den 1. november kl. 14.00, hvor alle er hjerteligt velkomne.
Åbent hverdage kl. 12-16 weekend kl. 11-16
Optimisterne udstiller igen i KunstPunkt – en hyldest til liv, erfaring og kreativitet
Det traditionsrige kunstnerfællesskab Optimisterne er klar med deres årlige udstilling i KunstPunkt i Augustenborg, hvor de endnu engang præsenterer et mangfoldigt og livsbekræftende udtryk.
Gruppen, som tæller både erfarne og nye medlemmer, har udstillet sammen i mange år – helt tilbage fra tiden i det gamle Dupont Hus i Sønderborg, der dengang var et populært udstillingssted. Den “hårde kerne” har holdt sammen siden da, og energien i gruppen er stadig præget af varme, livsglæde og – naturligvis – optimisme.
“Vi ønsker at viderebringe det lys og den livskraft, som kunsten giver os – til alle, der lægger vejen forbi,” fortæller gruppen samstemmende.
Udstillingen viser en fin blanding af kunst og kunsthåndværk:
smykker, keramik, læderarbejde, brugs- og kunstgenstande i bark samt malerier og collager.

Den 8. november får Augustenborg besøg af UNESCO, da byen arbejder målrettet på at opnå en optagelse på den prestigefyldte verdensarvsliste i løbet af de kommende år. Optimisterne opfordrer derfor alle til at besøge udstillingen – og de øvrige gallerier – netop denne dag, så byen kan vise det rige kunst- og kulturliv frem.
Udstillerne i år er:

Ene Langmack, Annie Glistrup, Lene Netterstrøm og Gitte Reid – maleri
Helen Laustsen – smykker
Sine Jakobsen – bark
Birgit Juhl Sørensen – keramik og læder

La Traviata
2025-10-31 19:03 - 22:30 | Koncertsalen Alsion, Alsion 2, Sønderborg, 6400, Danmark
OPERA med de helt store følelser. Operaen tager udgangspunkt i komponisten Verdis egne oplevelser. Føl med kurtisanen Violetta Valerys valg mellem frihed og kærlighed

Opera: La Traviata
2025-10-31 19:30 | Koncertsalen Alsion, Alsion 2, Sønderborg, 6400, Danmark
Frihed eller kærlighed?

Verdi skrev i 1853 operaen La Traviata baseret på Alexandre Dumas’ roman Kameliadamen om kurtisanen Marie Duplessis. Romanen såvel som Verdis opera har siden ligget til grund for mange fortolkninger såsom filmene Pretty Woman og Moulin Rouge samt en lang række balletter, romaner og teaterstykker. Kvindens forfald og hendes tilsyneladende manglende moralske kompas har altid fascineret.
Verdi levede i 15 år med sopranen Giuseppina Strepponi, inden de blev gift i 1859. Hun havde allerede to børn uden for ægteskab med to forskellige mænd. Ligesom Violetta og Alfredo oplevede de også samfundets dom. Det gik endda så vidt, at Verdi brød forbindelsen til sine forældre for at kunne leve med den kvinde, han elskede.
Så måske er La Traviata i virkeligheden Verdis hyldest til den kvinde, der tør leve livet uden for normerne og tør finde sin egen vej?
Handling
Violetta er en berømt kurtisane og bevæger sig ubesværet i overklassen. Hun elsker sit liv, er sin egen kvinde, ubekymret og ikke knyttet til nogen. Men Violetta er også alvorligt syg.
På sin vej møder hun digteren Alfredo, der viser Violetta ægte, ubetinget kærlighed for første gang. Hun falder for ham, og da hun opgiver sin karriere, flygter de til et landsted for at leve uden for samfundets normer og i fred og ro. De lever sammen, lige indtil Alfredos far opsøger Violetta. Han fortæller, hvordan hans søns forhold til en ’falden kvinde’ skader familiens omdømme, og han overtaler Violetta til at afslutte forholdet med Alfredo via et brev og vende tilbage til byen.
Hun lader sig overtale og forlader Alfredo og deres fælles hjem. Alfredo bliver dybt ulykkelig, og efter nogen tid bliver Alfredos far angerfuld og afslører til sidst for sin søn, hvorfor Violetta forlod ham. Alfredo opsøger hende, for at de kan være sammen igen, men Violettas sygdom er nu meget værre… Er det for sent?

Bobby Festival // Sønderborghus
2025-11-01 11:30 - 2025-11-02 00:00 | Sønderborghus, Martin Nyrops Plads 2, Sønderborg, 6400
OBS: Frokost og aftensmad, serveret af Hestehave Madhus, skal tilkøbes i forsalg og kan vælges når du køber billet!
Sidste frist for tilkøb af mad: 26.10.25 kl. 20.00!

Bobby Festival er en årligt tilbagevendende musikfestival, der afholdes den første lørdag i november i Sønderborg. Festivalen er en af hovedaktiviteterne under Sønderborg ’68 in Concert og har et klart formål: at skabe en stærk musikalsk oplevelse for publikum, give musikerne de bedste rammer – og samtidig støtte musikalske initiativer for børn og unge i Sønderborg Kommune.
Festivalens overskud doneres hvert år til projekter og institutioner, der arbejder med børn, unge og musik. Det eneste krav er, at donationerne skal gå til musikrelaterede formål. Gennem de seneste 17 år har komitéen bag festivalen doneret over 191.000 kr. – et resultat, der er opnået gennem tæt samarbejde med Sønderborghus, Musik med Mere, frivillige, musikere og mange andre.
Bobby Festival har sine rødder i et musikarrangement på Sønderborg Bibliotek i 1987 – arrangeret i forbindelse med udgivelsen af Gunnar Korff Rasmussens bog “Da Beatles kom til Sønderborg” (1986), som skildrer byens musikliv i perioden 1960 – 1969. Festivalens navn og ånd udspringer af denne lokale musikalske arv og ønsket om at videreføre den til kommende generationer.
Musikere, der ønsker at spille til Bobby Festival, kan sende en ansøgning til musikbobbyfestival@gmail.com

Program:

Café :

12.00 – 13.40 Vise Versa

14.00 – 15.05 TBA

15.20 – 16.25 Havitas

16.40 – 17.45 O`Hein

18.00 – 19.05 East Coast

19.20 – 20.25 Elo & Zoega

20.40 – 21.45 Bluesman Per & J.P. SchmidtBlack Spot :
14.00 – 15.05 Under cover
15.25 – 16.30 Ronald Mossom Band
16.50 – 17.55 Børges Blues Band
18.15 – 19.20 Pink Floyd lovers
19.40 – 20.50 The Blue Jean Blues
21.10 – 22.20 Sixpack Bluesband
22.40 – 23.50 Superpunzz

Teatersalen :

14.30 – 15.35 Memory Lane

15.55 – 17.00 Zerox Band

17.20 – 18.25 Hard-Beat

18.45 – 19.50 The Dispairs

20.10 – 21.15 C.V. Jørgensen Jam

21.35 – 22.40 Beatnix

23.00 – 00.10 Southern Cross

CaféSang i caféen på Alsion
2025-11-01 12:00 - 13:00 | Café Alsion, Alsion 2, Sønderborg, 6400
Cafésang i november med leder af Sønderborg Musikskole Allan Ørslev og hans hustru Trine på tværfløjte.
Allan Ørslev er opvokset i Vendsyssel og bor nu i Haderslev. Han har i næsten 10 år været leder af Sønderborg Musikskole. Hans hustru Trine Kragelund arbejder indenfor social- og sundhedsområdet i Haderslev Kommune.
Med det vendsysselske opvækst og mere end 20 års erfaring med det sønderjyske, så vinder både ”Sønderjylland er det bedste sted på jorden” og vendsysselsangen ”Hvor mågerne skriger” genklang i deres ører, når de vælger sange fra Højskolesangbogen.
Kom og syng med lørdag den 1. november kl. 12.00 – 13.00 i Café Alsion, Alsion 2, Sønderborg.
Brunch i Café Alsion fra kl. 10.00 kan bestilles på tlf. 25 28 28 86.
CaféSang arrangeres af CaféSang-gruppen i samarbejde med Det Sønderjyske Sangcenter.

Sønderborg Garden fejrer 45-års jubilæum
2025-11-01 14:00 - 16:30 | Sønderborg Teater, Strandvej 1, Sønderborg, 6400
Kom og vær med, når Sønderborg Garden fejrer 45 års jubilæum med en koncert fyldt med energi, nostalgi og musikalsk glæde.
Gardens medlemmer i alderen 10-25 år indtager scenen under ledelse af dirigenterne Torben D. Rasmussen og Michael Möglich Mathiasen.

Musikalske Mindesmærker for klaver
2025-11-01 16:00 - 18:00 | Sønderborg Slot, Sønderbro 1, Sønderborg, 6400, Danmark
Den unge talentfulde pianist Ramez Mhaanna spiller værker af Ludwig van Beethoven, Bela Bartok, Frederic Chopin og Gunnar Berg.
‘Musikalske Mindesmærker’ er titlen på en koncertrække der i 80-året for afslutningen af 2. verdenskrig arrangeres af danske musikforeninger, højskoler, kirker og og kulturelle institutioner med fokus på musik og mennesker på flugt. Den danske pianist og komponist Gunnar Berg gav i efteråret 1945 koncerter i flere forskellige flygtningelejre.

Hjortebrunsttur i Nørreskoven på Als
2025-11-01 16:00 - 19:00 | Nordals Naturskole, Holmvej 33, 6430 Nordborg, Holmvej 33, Sjellerupskov, Nordborg, 6430
Tag med på en gåtur i Nørreskoven på Als, hvor vi hører lidt om dåvildtets biologi og forhåbentlig hører en af Danmarks største landlevende pattedyr dåhjorten brunste. Ta’ med i skoven og lyt til kæmperne. Vi slutter turen med lidt til ganen.
Dåvildtet er i brunst og der kæmpes om de bedste territorier og hundyrenes gunst.
Vi slutter turen med lidt til ganen.
Læs mere om vores mange andre spændende naturture i Naturkalenderen for 2025.
http://www.naturkalenderen.dk

Læseklubben
2025-11-03 16:00 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Biblioteket Sønderborg har en læseklub for de hardcore læsere i alderen 12-16 år
Vi mødes mandage i ulige uger og snakker sammen om den bog, vi har læst. Vi har det smaddersjovt, snakker om litteratur og oplever også kulturelle ting sammen.
Skal du være med?
For børn og unge 12-16 år.
Tilmeld dig Læseklubben ved at sende en mail til Karla på kaje@sonderborg.dk

Begivenheden foregår her:
Biblioteket Sønderborg
Niveau p1, lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.
